31.10.2018
Жьҭаарамза 31 рзы Аҧсны Аҳәынҭқарра Ахада Рауль Ҳаџьымба инапы аҵаиҩит «Аҧсны Аҳәынҭқарра зҽаҧсазтәыз аҳақьым» ҳәа аҳаҭыртә хьӡы ахҵаразы Аусҧҟа.
Аусҧҟа аҟны, ҷыдала, иҳәоуп:
«Агәабзиарахьчара аусхк аҟны алшамҭақәа рзы, азанааҭдырра ҳаракы азы, шықәсырацәала ламысцқьала аусуразы «Аҧсны Аҳәынҭқарра зҽаҧсазтәыз аҳақьым» ҳәа аҳаҭыртә хьӡы рыхҵазааит:
Ачба Лиана Гьаргь-иҧҳа – Ареспубликатә хәышәтәырҭа аҳақьым акушер-агинеколог;
Гоов Андзор Назрун-иҧа – Гәылрыҧшьтәи ацентртә раионтә хәышәтәырҭа аҳақьым- атравматолог;
Џьакониа Зинаида Михаил-иҧҳа – Пицундатәи ақалақьтә хәышәтәырҭа аҳақьым-атерапевт;
Қьышьмариа Мадонна Қарбе-иҧҳа – Очамчыратәи ацентртә раионтә хәышәтәырҭа аҳақьым хада;
Кәарҷиа Елисо Шамил-иҧҳа – Тҟәарчалтәи ацентртә раионтә хәышәтәырҭа ахшараиурҭа аҟәша аиҳабы;
Харчлаа Наргиза Арда-иҧҳа – Ареспубликатә хәышәтәырҭа анестезиологиа-реанимациатә ҟәша аиҳабы;
Ҷыҭанаа Диана Абрам-иҧҳа – Ареспубликатә хәышәтәырҭа аҳақьым акушер-агинеколог;
Шониа Анна Иван-иҧҳа – Ареспубликатә иҷыдоу аҧсихиатриатә хәышәтәырҭа аҳақьым-аҧсихиатр;
Шульгат Лиудмила Константин-иҧҳа – Ареспубликатә иҷыдоу аҧсихиатриатә хәышәтәырҭа аҳақьым-аҧсихиатр».